Γεγονότα Δεκεμβρίου 2018

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Δεκέμβριο του 2018, συνοδευόμενα από τις πηγές μέσω των οποίων μεταδόθηκαν. 

## 1 Δεκεμβρίου
;Διεθνείς σχέσεις
*Στη σύνοδο κορυφής των G20 στο Μπουένος Άιρες, οι ΗΠΑ και η Κίνα συμφωνούν να διακόψουν τους νέους εμπορικούς δασμούς για 90 ημέρες προκειμένου να γίνουν συνομιλίες. (BBC) (NBC News)

;Πολιτική και εκλογές
*Ο Αντρές Μανουέλ Λόπες Ομπραδόρ ορκίζεται ως ο 58ος Πρόεδρος του Μεξικού. (''The Guardian'') 
*Διαμαρτυρίες των κίτρινων γιλέκων (*Gilets jaunes*)
**Οι διαδηλωτές των κίτρινων γιλέκων συγκρούονται με την αστυνομία στο Παρίσι. Συλλαμβάνονται 129 άτομα. (Reuters)
*Ισπανική συνταγματική κρίση
**Οι φυλακισμένοι ηγέτες των αυτονομιστών της Καταλονίας, Ζόρντι Τουρούλ και Ζόρντι Σάντσεζ, κατέρχονται σε απεργία πείνας. (''The Washington Post'')  (''The New York Times'')

## 2 Δεκεμβρίου
;Πόλεμος και επιθέσεις
*Στο Αφγανιστάν ο ανώτερος διοικητής των Ταλιμπάν Μουλάς Αμπντούλ Μανάν Αχούντ, σκοτώνεται σε αμερικανική αεροπορική επίθεση στο Αφγανιστάν. (BBC)

;Περιβάλλον
*Καθώς αρχίζει η σύνοδος για το κλίμα, που είναι γνωστή ως COP24, στην πολωνική πόλη Κατοβίτσε, τουλάχιστον 50.000 άτομα πραγματοποιούν πορεία στις Βρυξέλλες. (''De Standaard'')

;Πολιτική και εκλογές
*Εκλογές στην Ισπανία, Ανδαλουσιανές περιφερειακές εκλογές (2018)
**Οι Σοσιαλιστές της σημερινής προέδρου Σουσάνα Ντιάς κερδίζουν τις εκλογές, παρά την απώλεια 14 εδρών. (''El Mundo'')
**Το ακροδεξιό και μεταναστευτικό κόμμα Vox εξασφαλίζοντας 12 έδρες εισέρχεται στο Κοινοβούιο, για πρώτη φορά στην ιστορία της ισπανικής δημοκρατίας. (CNN) (''The New York Times'')

;Αθλητισμός
*Η ΟΥΕΦΑ επιβεβαιώνει την εισαγωγή μιας νέας διοργάνωσης το 2021 σε επίπεδο συλλόγων Ευρώπης με την ονομασία ΟΥΕΦΑ Γιουρόπα Λιγκ 2. (BBC)

## 3 Δεκεμβρίου
;Οικονομία 
*Το Κατάρ ανακοινώνει ότι αποχωρεί από τον ΟΠΕΚ τον Ιανουάριο του 2019, έπειτα από σχεδόν 60 χρόνια που ήταν μέλος του, και ότι πρόκειται να εστιάσει στην παραγωγή φυσικού αερίου. (''The Guardian'')

;Επιστήμη και τεχνολογία
*Η διαστημική συσκευή της NASA OSIRIS-REx φτάνει στον αστεροειδή Μπεννού. (''The New York Times'')
**Εκτοξεύεται με επιτυχία το Σογιούζ MS-11 από το Κοσμοδρόμιο του Μπαϊκονούρ στο Καζακστάν μεταφέροντας τον κοσμοναύτη του Roscosmos Όλεγκ Κονονένκο, την αστροναύτισσα της NASA Αν ΜακΚλεν και τον Καναδό αστροναύτη Νταβίντ Σεν Ζακ για την Αποστολή 58 προς τον Διεθνή Διαστημικό Σταθμό. (CBC)

;Αθλητισμός
*Χρυσή Μπάλα
**Στο ποδόσφαιρο συλλόγων, ο Κροάτης μέσος Λούκα Μόντριτς κερδίζει τη Χρυσή Μπάλα και γίνεται ο πρώτος παίκτης εκτός του Λιονέλ Μέσι η του Κριστιάνο Ρονάλντο που κατακτά το τρόπαιο από τον Κακά το 2007. (Reuters)
**Η Νορβηγίδα επιθετικός Άντα Χέγκερμπεργκ κερδίζει τη Χρυσή Μπάλα Γυναικών, η οποία απονέμεται για πρώτη φορά. (''The Guardian'')

## 4 Δεκεμβρίου
;Νόμος και έγκλημα
*Ο φερόμενος ως αφεντικό της Κόζα Νόστρα Σετίμο Μινέο συλλαμβάνεται μαζί με 45 ύποπτους ως συνενόχους στο Παλέρμο της Ιταλίας. (Euronews).

;Πολιτική και εκλογές
*Κίτρινα Γιλέκα
**Έπειτα από μαζικές διαδηλώσεις εναντίον της απόφασης του προέδρου της Γαλλίας Εμμανυέλ Μακρόν να επιβάλει φόρους στα καύσιμα, ο πρωθυπουργός της Γαλλίας Εντουάρ Φιλίπ ανακοινώνει ότι τα σχέδια αυτά αναβάλλονται για τουλάχιστον ένα εξάμηνο. (Bloomberg)
*Βουλή των Ελλήνων:
**Με τη σύμφωνη γνώμη του ΣΤΕ, αλλάζει ο αριθμός των εκλογικών περιφερειών σε 59. Ειδικότερα, οι νέες αλλαγές είναι: Α΄ Αθηνών 13 έδρες, Β1 Βορείου Τομέα Αθηνών 15 έδρες, Β2 Δυτικού Τομέα Αθηνών 11 έδρες, Β3 Νότιου Τομέα Αθηνών 17, Α Πειραιώς 5, Β΄ Πειραιώς 7, Α΄ Ανατολικής Αττικής 10, Β΄ Δυτικής Αττικής 4, Αιτωλοακαρνανίας 7, Αργολίδος 2, Αρκαδίας 3, Άρτης 2 και Αχαΐας 8. (news247.gr)
*Ο Φρανκ Σκοτ τζούνιορ εκλέγεται δήμαρχος του Λιτλ Ροκ της πολιτείας Αρκάνσας επικρατώντας του Μπέικερ Κάρας στον τελικό γύρο. Ο Σκοτ θα γίνει ο πρώτος αφροαμερικανός δήμαρχος της πόλης. (USA Today)

;Κουλτούρα
*Οι Ρώσοι ψηφίζουν για τη μετονομασία των δύο κυριότερων αεροδρομίων της Μόσχας, του Σερμέτιεβο και του Ντομοντέντοβο σε Αλεξάντερ Πούσκιν και Μιχαήλ Λομονόσοφ αντίστοιχα. (TASS)

## 5 Δεκεμβρίου

;Καταστροφές και δυστυχήματα
*Δύο άτομα πέθαναν και άλλα 18 τραυματίστηκαν από φωτιά και έκρηξη σε βυτιοφόρο στην πολη Ριέτι της Ιταλίας. (Sky Tg24)
*Κύματα τσουνάμι αναφέρεται ότι πλήττουν τη Νέα Καληδονία και το βόρειο Βανουάτου έπειτα από σεισμική δόνηση μεγέθους 7,5 Ρίχτερ βμε επίκεντρο τα Νησιά Λουαγιοτέ. (Australian Broadcasting Corporation)

;Πολιτική και εκλογές
*Πολιτική του Λουξεμβούργου
**Ο Σαβιέ Μπετέλ ορκίζεται για 2η θητεία στην πρωθυπουργία του Λουξεμβούργου. Η κυβέρνηση συνασπισμού υπό την ηγεσία του σκοπεύει ως το επόμενο καλοκαίρι να είναι δωρεάν η πρόσβαση σε όλα τα μέσα μαζικής μεταφοράς στη χώρα, κάτι που θα συμβεί για πρώτη φορά διεθνώς. (''The Irish Times'')

;Επιστήμη και τεχνολογία
* Εκτοξεύεται με επιτυχία με το SpaceX το CRS-16 με προορισμό τον Διεθνή Διαστημικό Σταθμό.(Universe Today)

## 6 Δεκεμβρίου
;Πόλεμος και επιθέσεις
*Από έκρηξη παγιδευμένου με εκρηκτικά αυτοκινήτου κοντά σε αστυνομικό τμήμα στην Τσαμπαχάρ του Ιράν σκοτώνονται δύο αξιωματικοί της αστυνομίας και γύρω στα 40 άτομα τραυματίζονται. Η ισλαμική οργάνωση Ανσάρ Αλ Φουρκάν αναλαμβάνει την ευθύνη. (Middle East Eye) 

;Τέχνες και πολιτισμός
*Το παιχνίδι ''God of War'' ονομάζεται "Παιχνίδι της Χρονιάς" στην ετήσια απονομή των βραβείων στο Λος Άντζελες. (''The Telegraph'')

;Πολιτική και εκλογές
*Αφγανικές βουλευτικές εκλογές (2018)
**Η Εκλογική Επιτροπή Παραπόνων του Αφγανιστάν κηρύσσει όλες τις ψήφους στην επαρχία Καμπούλ άκυρες λόγω νοθείας.(Reuters) 

## 7 Δεκεμβρίου
;Νόμος και έγκλημα
*Έπειτα από απόπειρα ένοπλης ληστείας σε δύο τράπεζες στη Μιλάγκρες στη Σεαρά της Βραζιλίας πεθαίνουν έντεκα άτομα, μεταξύ των οποίων και πέντε όμηροι. (BBC)

;Πολιτική και εκλογές
* Η Ανεγκρέτ Κραμπ-Καρενμπάουερ διαδέχεται την Άνγκελα Μέρκελ ως τη νέα πρόεδρο της Χριστιανοδημοκρατικής Ένωσης, ενός από τα μεγαλύτερα πολιτικά κόμματα της Γερμανίας. (''The Guardian'')

;Επιστήμη και τεχνολογία
*Ανακαλύψεις εξωπλανητών
**Επιστήμονες από το Πανεπιστήμιο της Γενεύης ανακοινώνουν ότι ένας εξωπλανήτης που δεν ήταν προηγουμένως γνωστός, στο μέγεθος του Ποσειδώνα, ο HAT-P-11b, έχει μια ατμόσφαιρα με ήλιον που διαφεύγει σταδιακά. (International Business Times) (Phys.org)
*Εκτοξεύεται με επιτυχία από τον Εθνικό Διαστημικό Οργανισμό της Κίνας το Chang'e 4 από το Κέντρο Εκτοξεύσεων Σισάν, το οποίο θα επιχειρήσει την πρώτη ρομποτική προσγείωση στην απώτερη πλευρά της Σελήνης το 2019. (BBC)

## 8 Δεκεμβρίου
;Καταστροφές και δυστυχήματα
* Έξι άτομα σκοτώνονται και δεκάδες άλλα τραυματίζονται σε πανικό από άτομα που προσπαθούσαν να εξέλθουν από γεμάτο κλαμπ στο Κορινάλντο της ιταλικής επαρχίας Ανκόνα. Σύμφωνα με πληροφορίες, σπρέι πιπεριού ρίχτηκε στην περιοχή. (BBC)
*Σε μετωπική σύγκρουση δύο λεωφορείων σε κεντρικό δρόμο στην Ατσακάτσι της Βολιβίας σκοτώνονται τουλάχιστον 17 άτομα και άλλα 10 τραυματίζονται. (''New Zealand Herald'')

;Πολιτική και εκλογές
* Διαδηλώνουν ανά τη Γαλλία 125.000 άτομα, σύμφωνα με το υπουργείο Εσωτερικών, με 89.000 αστυνομικούς να βρίσκονται σε επιφυλακή. Συλλαμβάνονται 1.385 άτομα. Γίνεται ρίψη δακρυγόνων και σπρέι πιπεριού εναντίον των διαδηλωτών και τραυματίζονται 135 άτομα. (Al Jazeera) (CBC)
*Ο πρωθυπουργός του Βελγίου Σαρλ Μισέλ αναφέρει ότι η Νέα Φλαμανδική Συμμαχία (N-VA) αποχωρεί από την κυβέρνηση συνασπισμού, επικαλούμενο τη διαφωνία του για την υπογραφή του Παγκόσμιου Συμφώνου για τη Μετανάστευση. Ο Μίτσελ σχεδιάζει να συνεχίσει με κυβέρνηση μειοψηφίας ως τη διεξαγωγή εκλογών, το 2019. (''Het Laatste Nieuws'') (Channel News Asia) 

;Αθλητισμός
*Στη δεύτερή τους σεζόν, οι Atlanta United FC κερδίζει το MLS Cup, επικρατώντας των Πόρτλαντ Τίμπερς 2–0 ενώπιον 73.019 θεατών (αριθμός που αποτελεί ρεκόρ) στο στάδιο Μερσέντες-Μπενζ της Ατλάντα, στην πολιτεία της Γεωργίας των ΗΠΑ. (The Guardian)

## 9 Δεκεμβρίου
;Καταστροφές και δυστυχήματα
*Δύο άτομα πεθαίνουν και άλλα 38 νοσηλεύονται όταν ξεσπά φωτιά σε κτήριο της Ρέτζο Εμίλια της Ιταλίας. (Gazzetta di Reggio)
*Από τη συντριβή ελικοπτέρου στο ανατολικό Σουδάν σκοτώνεται ο κυβερνήτης του κρατιδίου Αλ Κανταρίφ Μιργκάνι Σαλέχ και τουλάχιστον άλλοι 4 αξιωματούχοι. (BBC)
*Από χιονοθύελλες στις νοτιοανατολικές Ηνωμένες Πολιτείες πεθαίνουν 3 άτομα και άλλα 310.000 μένουν χωρίς ηλεκτρικό. (BBC)

;Υγεία και περιβάλλον
*Καταγράφεται στην κάμερα ένας ασβός στη βόρεια Ιταλία. Πρόκειται για ένα είδος που δεν έχει εμφανιστεί στη χώρα από το 1471. (CBC)

;Πολιτική και εκλογές
*Αρμενικές βουλευτικές εκλογές (2018)
**Οι πολίτες στην Αρμενία ψηφίζουν στις πρώτες πρόωρες εκλογές της χώρας και τις πρώτες από τη βελούδινη επανάσταση του 2018.
(VOA)

;Αθλητισμός
*Ο Ρόνι Ο'Σάλιβαν κερδίζει ένα 7ο βρετανικό πρωτάθλημα αμερικανικού μπιλιάρδου, που αποτελεί ρεκόρ, με νίκη επί του Μαρκ Άλεν με 10–6 στον τελικό που γίνεται στο Μπάρμπικαν Σέντερ της Νέας Υόρκης. (BBC)
*Στο διεθνές ποδόσφαιρο συλλόγων η Ρίβερ Πλέιτ κατακτά το Κόπα Λιμπερταδόρες με νίκη επί της Μπόκα Τζούνιορς 3–1 στην παράταση (με σύνολο παιχνιδιών 5–3). Ο τελικός διεξάγεται στο Γήπεδο Σαντιάγο Μπερναμπέου στη Μαδρίτη.(BBC)

## 10 Δεκεμβρίου
;Οικονομία και επιχειρήσεις
*Ο Κυβερνήτης της Αποθεματικής Τράπεζας της Ινδίας, Ουρτζίτ Πατέλ, παραιτείται ξαφνικά. (Reuters)

;Διεθνείς σχέσεις
*Υιοθετείται από 164 χώρες το μη δεσμευτικό Παγκόσμιο Σύμφωνο για τη Μετανάστευση στο Μαρακές, του Μαρόκου. (UPI)

;Πολιτική και εκλογές
*Αρμενικές βουλευτικές εκλογές (2018)
**Η Συμμαχία Το Βήμα μου του πρωθυπουργού Νικόλ Πασινιάν κερδίζει ποσοστό 70,4% των ψήφων. (Armenpress) (Reuters)

;Επιστήμη και τεχνολογία
*Η NASA ανακοινώνει ότι το *[[Voyager 2]]* εισήλθε στο διαστρικό μέσο, έχοντας εξέλθει από την ηλιόσφαιρα στις 5 Νοεμβρίου. (NASA)

## 11 Δεκεμβρίου
;Πόλεμος και επιθέσεις
*Επίθεση στο Στρασβούργο το 2018k
**Ένοπλος σκοτώνει 2 άτομα και τραυματίζει άλλα 14 σε μπαράζ πυροβολισμών στο Στρασβούργο της Γαλλίας, στη διάρκεια της χριστουγεννιάτικης αγοράς. Ο δράστης καταφέρνει να διαφύγει και αναγνωρίζεται ως σεσημασμένος εξτρεμιστής.(BBC) (The Daily Telegraph) (The Guardian)

;Καταστροφές και δυστυχήματα
*Νεκροί κηρύσσονται οι πέντε Αμερικανοί πεζοναύτες που αγνοούνταν από τις 6 Δεκεμβρίου μετά τη σύγκρουση δύο αεροσκαφών εν πτήσει στα ανοικτά των ακτών της Ιαπωνίας. (The Japan Times)

;Διεθνείς σχέσεις
*Έπειτα από 117 χρόνια, οι ΗΠΑ επιστρέφουν στις Φιλιππίνες τις Καμπάνες της Μπαλανγκίγκα, οι οποίες εκλάπησαν μετά τη σφαγή στην Μπαλανγκίγκα του ανατολικού Σαμάρ το 1901 στη διάρκεια του Αμερικανο-Φιλιππινέζικου Πολέμου. (CNN Philippines)

;Νόμος και έγκλημα
*Ένοπλος σκοτώνει 4 άτομα και ισάριθμα τραυματίζονται από τον ίδιο σε καθεδρικό ναό των Καθολικών στην πόλη Καμπίνας της πολιτείας Σάο Πάολο στη Βραζιλία. Ο δράστης αυτοκτονεί μετά την επίθεση. (BBC) (NBC News)

## 12 Δεκεμβρίου
;Διεθνείς σχέσεις
*Για πρώτη φορά από τη δημιουργία της το 1953, στρατιώτες από τη Βόρεια Κορέα και τη Νότια Κορέα διασχίζουν ειρηνικά την Κορεατική Αποστρατικοποιημένη Ζώνη. (CBS News)

;Πολιτική και εκλογές
*Πολιτική του Ηνωμένου Βασιλείου
**Με ψήφους 200 προς 117, η Βρετανίδα πρωθυπουργός Τερέζα Μέι επιζεί πρότασης δυσπιαστίας εντός του Συντηρητικού Κόμματος. (BBC)

## 13 Δεκεμβρίου
;Πόλεμος και επιθέσεις
*Τζιχαντιστές πάνω σε μοτοσικλέτες σκοτώνουν γύρω στα 42 άτομα σε πολλές επιθέσεις κατά στρατοπέδων Τοουαρέγκ στο Μάλι. (CBC News)
*Επίθεση στο Στρασβούργο το 2018
**Ο δράστης της τρομοκρατικής επίθεσης στο Στρασβούργο, Σερίφ Σεκάτ, που σκότωσε 2 και τραυμάτισε 14 άτομα, ανακαλύπτεται και σκοτώνεται από τη γαλλική αστυνομία, δύο ημέρες μετά την επίθεση. (BBC)
*Στον εμφύλιο της Υεμένης, συμφωνείται κατάπαυση του πυρός και αποχώρηση των στρατευμάτων από αμφότερες τις πλευρές, με ενέργειες των Ηνωμένων Εθνών από τις δύο αντιμαχόμενες πλευρές στην Αλ Ουντάιντα.(The Guardian)

;Δυστυχήματα
*Σε σιδηροδρομικό δυστύχημα με τρένο υψηλής ταχύτητας στον σιδηροδρομικό σταθμό του Μαρσαντίζ στην Άγκυρα της Τουρκίας σκοτώνονται τουλάχιστον 9 άτομα και δεκάδες άλλα τραυματίζονται. (BBC)

;Πολιτική και εκλογές
*Συνταγματική κρίση στη Σρι Λάνκα το 2018
** Με ομόφωνη απόφασή του, το Ανώτατο Δικαστήριο κρίνει ότι η διάλυση του Κοινοβουλίου από τον πρόεδρο στις 9 Νοεμβρίου ήταν αντισυνταγματική. (BBC) (The New Indian Express)

;Επιστήμη και τεχνολογία
*Το SpaceShipTwo της Virgin Galactic ολοκληρώνει με επιτυχία την τέταρτη δοκιμαστική του πτήση με το VSS Unity και φθάνει το υψόμετρο των 82,7 χιλιομέτρων. (BBC)
* Τίθεται με επιτυχία σε τροχιά το κινέζικο Chang'e 4 γύρω από το Φεγγάρι ενόψει μιας ιστορικής προσγείωσης στην πιο μακρινή πλευρά της Σελήνης στις αρχές του 2019. (''The Guardian'')

## 14 Δεκεμβρίου
;Πόλεμος και επιθέσεις
*Οι Συριακές Δημοκρατικές Δυνάμεις υπό κουρδική διοίκηση αποκτούν τον έλεγχο της Χατζίν, τελευταίας σημαντικής πόλης που βρισκόταν υπό την κατοχή του ΙΚΙΛ στη Συρία, σύμφωνα με το Συριακό Παρατηρητήριο Ανθρωπίνων Δικαιωμάτων. (''The Guardian'')
*Πεθαίνει ένας σοβαρά τραυματισμένος Ιταλός δημοσιογράφος, θύμα της επίθεσης στο Στρασβούργο. Είναι ο 4ος νεκρός της επίθεσης. (Reuters)

;Πολιτική
*Η Συνέλευση του Κοσσυφοπεδίου αποφασίζει τη σύσταση τακτικού στρατού, με 11 βουλευτές από τη σερβική μειονότητα να μποϊκοτάρουν την ψηφοφορία. Σε αντίθεση με τους επαίνους από τις ΗΠΑ για την απόφαση, το ΝΑΤΟ και η Σερβία την καταδικάζουν.(Reuters)

## 15 Δεκεμβρίου
;Πόλεμος και επιθέσεις
*Στον Πόλεμο του Κασμίρ, Ινδοί στρατιώτες σκοτώνουν τουλάχιστον 7 άτομα σε πλήθος διαδηλωτών και τραυματίζουν σοβαρά 9 πολίτες σε χωριό της επαρχίας Πουλβάμα. Τρεις εξτρεμιστές και ένας στρατιώτης επίσης σκοτώνονται. (''The Independent'')

;Διεθνείς σχέσεις
*Η Αυστραλία αναγνωρίζει επίσημα τη Δυτική Ιερουσαλήμ ως την πρωτεύουσα του Ισραήλ και την Ανατολική Ιερουσαλήμ ως την πρωτεύουσα ενός μελλοντικού παλαιστινιακού κράτους. Ωστόσο δεν προτίθεται να μετακινήσει την πρεσβεία της από το Τελ Αβίβ μέχρις ότου συμφωνηθεί μια νέα ειρηνευτική συμφωνία με τους Παλαιστίνιους. (Sky News)
*Εκπρόσωποι 196 χωρών συμφωνούν σε ένα βιβλίο με κανόνες για την εφαρμογή της Συμφωνίας των Παρισίων εναντίον του φαινομένου της παγκόσμιας θέρμανσης. (Reuters) (BBC)

;Πολιτική και εκλογές
*Συνταγματική κρίση στη Σρι Λάνκα το 2018
**Ο Μαχίντα Ρατζαπάκσα παραιτείται από την πρωθυπουργία, με αποτέλεσμα να τελειώσει η συνταγματική κρίση. (BBC)
*Ο Πρόεδρος της Ουκρανίας Πέτρο Ποροσένκο κηρύσσει την ίδρυση της Ορθόδοξης Εκκλησίας της Ουκρανίας, ενός νέου κλάδου της Ορθόδοξης Χριστιανικής Εκκλησίας, ξεχωριστού από τη Ρωσική Ορθόδοξη Εκκλησία. Ο ουκρανικός Κλήρος εξέλεξε ως πρώτο επικεφαλής της νέας εκκλησίας τον Επιφάνιο Α΄.(BBC) (UNIAN) (TASS)

## 16 Δεκεμβρίου
;Πόλεμος και επιθέσεις
* Τουλάχιστον 9 άτομα σκοτώνονται από έκρηξη παγιδευμένου οχήματος σε λαϊκή αγορά στο κέντρο της πόλης Αφρίν της βορειοδυτικής Συρίας. (Σκάι) 
* Ένας Πολωνός υπήκοος, ο οποίος είχε τραυματιστεί στην επίθεση που έγινε στο Στρασβούργο, υποκύπτει στα τραυματά του, ανεβάζοντας σε 5 τον συνολικό αριθμό των θυμάτων. (BBC)

;Δυστυχήματα
*Σε ανατροπή λεωφορείου στη Ζυρίχη της Ελβετίας, σκοτώνεται ένας άνθρωπος και άλλοι 44 τραυματίζονται. (Tgcom24)

;Πολιτική και εκλογές
*Συνταγματική κρίση στη Σρι Λάνκα το 2018
**Ο Ρανίλ Γουικρεμεσίνγκε ορκίζεται ως πρωθυπουργός της Σρι Λάνκα, τερματίζοντας τη συνταγματική κρίση στη χώρα. (Reuters)
*Γεωργιανές προεδρικές εκλογές (2018)
**Η Σαλομέ Ζουραμπισβίλι ορκίζεται Πρόεδρος της Γεωργίας. Είναι η πρώτη γυναίκα στο προεδρικό αξίωμα και η τελευταία που εκλέγεται από τον λαό. (''Deutsche Welle'')

;Αθλητισμός
*Παγκόσμιο κύπελλο χόκεϊ ανδρών
** Στο χόκεϊ επί χόρτου, η ομάδα του Βελγίου νικά στον ξαφνικό θάνατο με 3–2 την Ολλανδία και κατακτά τον παγκόσμιο τίτλο στα πέναλτι (κανονικός αγώνας 0-0). (''Times of India'')

## 17 Δεκεμβρίου
;Νόμος και έγκλημα
*Τρομοκρατική επίθεση με στόχο τα γραφεία του τηλεοπτικού σταθμού Σκάι και της εφημερίδας Η Καθημερινή σημειώνεται τα χαράματα. Η έκρηξη προξενεί υλικές ζημιές και το κτήριο εκκενώθηκε έπειτα από προειδοποιητικό τηλεφώνημα. Δεν υπήρξαν τραυματισμοί. (kathimerini.gr)

;Ομορφιά
*Η Κατριόνα Γκρέι από τις Φιλιππίνες στέφεται Μις Υφήλιος στα καλλιστεία στην Ταϊλάνδη.(CNN)

## 18 Δεκεμβρίου

;Πολιτική και εκλογές
*Ο πρωθυπουργός του Βελγίου Σαρλ Μισέλ ανακοινώνει την πρόθεσή του να παραιτηθεί. (naftemporiki.gr)
*O Αμερικανός πρόεδρος Ντόναλντ Τραμπ υπογράφει το εκτελεστικό μνημόνιο για την επανίδρυση της Αμερικανικής Υπηρεσίας Διαστήματος (United States Space Command). (CNN)

## 19 Δεκεμβρίου
;Πόλεμος και επιθέσεις
*Συριακός εμφύλιος πόλεμος
**Το Πεντάγωνο ανακοινώνει ότι ξεκίνησε η αποχώρηση των αμερικανικών στρατευμάτων από τη Συρία, όμως ανακοινώνεται ότι η επιχείρηση στην περιοχή δεν έχει ολοκληρωθεί ακόμη. (Reuters)

;Καταστροφές
* Από την επιδημία του ιού Έμπολα πέθαναν 300 άτομα στη Λαϊκή Δημοκρατία του Κονγκό. (CNN)

;Θρησκεία
*Το Ευρωπαϊκό Δικαστήριο Ανθρωπίνων Δικαιωμάτων καταδικάζει την Ελλάδα για διακρίσεις σε βάρος των μουσουλμάνων της Θράκης. (skai.gr) 

;Περιβάλλον
*Η Γενική Συνέλευση των Ηνωμένων Εθνών επικυρώνει το Παγκόσμιο Σύμφωνο για τη Μετανάστευση. (naftemporiki.gr)

## 20 Δεκεμβρίου
;Οικονομία
*Από την περασμένη νύχτα έκλεισε το Αεροδρόμιο Γκάτγουικ στο Δυτικό Σάσεξ της Αγγλίας, έπειτα από την πτήση drones που θεάθηκαν επάνω από τον χώρο του αεροδρομίου. Η αστυνομία πιστεύει ότι πρόκειται για "εσκεμμένη πράξη με σκοπό να καταστραφεί το αεροδρόμιο". Εκατοντάδες χιλιάδες επιβατών αντιμετωπίζουν προβλήματα και οι πτήσεις καθυστερούν. (''The Argus'') (CNN)

;Νόμος και έγκλημα
*Επεισόδια και διαμαρτυρίες ξεσπούν στο Σουδάν για τις αυξημένες τιμές σε ψωμί και σε καύσιμα, με αποτέλεσμα τουλάχιστον 8 νεκρούς. (Al-Jazeera)
*Ο Ιρλανδός πρόεδρος Μάικλ Χίγκινς υπογράφει νομοσχέδιο με το οποίο νομιμοποιείται η άμβλωση στη Δημοκρατία της Ιρλανδίας για πρώτη φορά. (''Irish Times'')

;Πολιτική και εκλογές
*Ο Αμερικανός υπουργός Άμυνας Τζιμ Μάτις ανακοινώνει την παραίτησή του με ισχύ στα τέλη του Φεβρουαρίου του 2019. (Reuters) (CNN)
*Γενικές εκλογές στη Λαϊκή Δημοκρατία Κονγκό (2018)
**Η εκλογική επιτροπή CENI αναβάλλει τις εκλογές στη Λαϊκή Δημοκρατία Κονγκό για τις 30 Δεκεμβρίου, έπειτα από την καταστροφή του 80% των ψηφοδόχων στην πρωτεύουσα σε ύποπτο εμπρησμό που έγινε την περασμένη εβδομάδα. (NPR)

;Επιστήμη και τεχνολογία
*Το Σογιούζ MS-09 προσγειώνεται με επιτυχία στη στέπα του Καζακστάν. (NASASpaceFlight.com)
*Αμερικανοί ερευνητές αναφέρουν ότι ο ιός Μάρμπουργκ ανακαλύφθηκε για πρώτη φορά σε νυχτερίδες στη Δυτική Αφρική, κυρίως στη Σιέρα Λεόνε. Ο Μάρμπουργκ θεωρείται "ξάδερφος" της νόσου που προκλήθηκε από τον ιό Έμπολα, ο οποίος επίσης μπορεί να μεταδόθηκε από τις νυχτερίδες. (NBC News)

## 21 Δεκεμβρίου
;Καταστροφές και δυστυχήματα
*Τουλάχιστον 23 άτομα σκοτώνονται και 14 τραυματίζονται στην επαρχία Ντανγκ Ντεουχουρί του Νεπάλ, όταν λεωφορείο που μεταφέρει μαθητές και τους δασκάλους τους κατά την επιστροφή τους από ταξίδι προκειμένου να μελετήσουν τα φυτά ξεφεύγει από τον δρόμο και κάνει βουτιά μέσα σε χαράδρα. (BBC)
*Από έκρηξη μεθανίου σε ανθρακωρυχείο της πόλης Καρβίνα της Τσεχίας σκοτώνονται 13 μεταλλωρύχοι (11 Πολωνοί και δύο Τσέχοι και 10 τραυματίζονται. (BBC)
*Πέντε άτομα σκοτώνονται και δεκάδες άλλων τραυματίζονται από τη σύγκρουση τρένου με λεωφορείο που μεταφέρει μαθητές και μαθήτριες σχολείου στην πόλη Νις της Σερβίας. (BBC)

;Πολιτική και εκλογές
*Εγκρίνεται πρόταση δυσπιστίας από την Εθνοσυνέλευση της Γουιάνας με ψήφους 33 έναντι 32 και προκηρύσσονται πρόωρες εκλογές για το 2019. (''St. Lucia News Online'') 

;Επιστήμη και τεχνολογία
*Ανακοινώνεται από το Great Internet Mersenne Prime Search η ανακάλυψη του νέου πρώτου αριθμού Μερσέν, 282,589,933-1. Αποτελείται από 24.862.048 δεκαδικά ψηφία, υπερβαίνοντας το προηγούμενο ρεκόρ κατά 1,5 εκατομμύρια ψηφία. (NPR)

## 22 Δεκεμβρίου
;Πόλεμος και επιθέσεις
*Εμφύλιος πόλεμος στη Σομαλία
**Σε βομβιστική επίθεση με παγιδευμένο αυτοκίνητο κοντά στην πρωτεύουσα Μογκαντίσου σκοτώνονται 16 άτομα και τραυματίζονται περισσότερα από 20 άλλα. (''The Guardian'')

;Καταστροφές και δυστυχήματα
*Τσουνάμι στο στενό Σούντα (2018)
**Τουλάχιστον 281 νεκροί και πάνω από 1.000 τραυματίζονται όταν ένα τσουνάμι που προκλήθηκε από την έκρηξη του ηφαιστείου Ανάκ Κρακατάου στο στενό Σούντα έπληξε τις παράκτιες επαρχίες Μπάντεν και Λαμπούνγκ στην Ινδονησία. (BBC) (CNN)

;Πολιτική και εκλογές
*Εγκρίνεται από το Κοινοβούλιο της Κούβας ένα νέο σχέδιο σύνταγμα. Θα τεθεί σε δημοψήφισμα στις 24 Φεβρουαρίου 2019. (Reuters)

## 23 Δεκεμβρίου
;Νόμος και έγκλημα
*Οι δύο συλληφθέντες από την αστυνομία δύο ημέρες πριν αφήνονται ελεύθεροι χωρίς να τους απαγγελθούν κατηγορίες για την υπόθεση με τα τηλεκατευθυνόμενα στο αεροδρόμιο Γκάτγουικ στην Αγγλία. (Reuters)

;Πολιτική και εκλογές
*Πολιτική της Ιταλίας
**Εγκρίνεται από τη Γερουσία της Δημοκρατίας ο προϋπολογισμός για το 2019 με 167 ψήφους υπέρ έναντι 78 κατά και 3 παρόντων. (''Channel News Asia'') 

## 24 Δεκεμβρίου
;Οικονομία
*Ο Βιομηχανικός Δείκτης Ντάου Τζόουνς πέφτει στο 2,9%, στη χειρότερη επίδοσή του στα χρονικά την παραμονή των Χριστουγέννων.
(NPR)

;Καταστροφές και δυστυχήματα
*Τσουνάμι στο στενό Σούντα (2018)
**Ο αριθμός των νεκρών έπειτα από το τσουνάμι που έπληξε την Ινδονησία αυξήθηκε σε τουλάχιστον 429, ενώ υπάρχουν 1.459 τραυματίες και 150 αγνοούμενοι. (BBC)
*Η Αίτνα εκρήγνυται, προκαλώντας το κλείσιμο του αεροδρομίου Κατάνια-Φονταναρόσα στη Σικελία. (BBC) (China Economic Net)

;Νόμος και έγκλημα
* Ο πρώην πρωθυπουργός του Πακιστάν Ναγουάζ Σαρίφ καταδικάζεται σε φυλάκιση 7 ετών κατηγορούμενος για διαφθορά. (CNN)

;Πολιτική και εκλογές
*Η κυβέρνηση συνασπισμού του Μπενιαμίν Νετανιάχου διαλύει την Κνεσέτ και προκηρύσσει πρόωρες εκλογές για τον Απρίλιο του 2019. (CNN)

## 25 Δεκεμβρίου
;Πόλεμος και επιθέσεις
*Στον πόλεμο του Αφγανιστάν, το υπουργείο Υγείας ανακοινώνει ότι σε βομβιστική επίθεση αυτοκτονίας που έγινε χθες σε κυβερνητικό κτήριο στην Καμπούλ, σκοτώθηκαν τουλάχιστον 43 άτομα. (CBS News) (''Daily Sabah'')
*Τρία άτομα πεθαίνουν από επίθεση που σημειώνεται στην έδρα του υπουργείου Εξωτερικών της Λιβύης στην πρωτεύουσα Τρίπολη. (Reuters) (Al Jazeera)

;Διεθνείς σχέσεις
*Η Βόρεια και η Νότια Κορέα εγκαινιάζουν την επανένωση των οδών και των σιδηροδρόμων τους, παρότι η κατασκευή τους δεν μπορεί ακόμη να ξεκινήσει. (Gulf Today) (Sun Herald)

;Νόμος και έγκλημα
*Ένας άντρας σκοτώνει με μαχαιριές έναν τοπικό αξιωματούχο και έναν αξιωματικό της αστυνομίας στην πόλη Λονγκιάν της Κίνας. Στη συνέχεια καταλαμβάνει ένα λεωφορείο και πέφτει πάνω σε πεζούς, σκοτώνοντας 8 άτομα και τραυματίζοντας άλλα 22. (CNN)
*Η Ταϊλάνδη εγκρίνει τη μαριχουάνα για ιατρική χρήση και έρευνα. (BBC) (CNBC)

## 26 Δεκεμβρίου
;Τέχνες και πολιτισμός
*Έπειτα από πορεία 53 ημερών, ο Αμερικανός επαγγελματίας αθλητής αντοχής Κόλιν Ο' Μπρέιντι γίνεται το πρώτο πρόσωπο που διασχίζει μόνος του και αβοήθητος την Ανταρκτική. (BBC)

;Οικονομία και επιχειρήσεις
*Η Ιαπωνία ανακοινώνει την πρόθεσή της να επαναφέρει τη φαλαινοθηρία για εμπορικούς σκοπούς τον Ιούλιο του 2019 έπειτα από την αποχώρησή της από τη Διεθνή Επιτροπή Φαλαινοθηρίας. (NBC News)

;Πολιτική και εκλογές
*Τερματίζεται ο στρατιωτικός νόμος στην Ουκρανία έναν μήνα μετά την επίθεση σε τρία σκάφη του Ουκρανικού Ναυτικού στη χερσόνησο της Κριμαίας. (NBC News) (Sputnik News)

## 27 Δεκεμβρίου

;Πόλεμος και επιθέσεις
*Σε οδομαχίες που γίνονται ανάμεσα σε αντικυβερνητικούς διαδηλωτές και σε ειδικές δυνάμεις της αστυνομίας στο Σουδάν σκοτώνονται τουλάχιστον 19 άτομα (37 σύμφωνα με τη Διεθνή Αμνηστία και εκατοντάδες άλλων τραυματίζονται. (Al Jazeera)

;Πολιτική και εκλογές
*Ο βασιλιάς Σαλμάν της Σαουδικής Αραβίας προβαίνει σε ξαφνικό ανασχηματισμό της κυβέρνησής του. Ο σημερινός υπουργός Οικονομικών Ιμπραήμ αλ-Άσαφ γίνεται υπουργός Εξωτερικών. (naftemporiki.gr)

;Διεθνείς σχέσεις
* Τα Ηνωμένα Αραβικά Εμιράτα ανοίγουν ξανά την πρεσβεία τους στη Δαμασκό, επτά χρόνια μετά το ξέσπασμα της κρίσης στη Συρία. (kathimerini.gr)

## 28 Δεκεμβρίου
;Πόλεμος και επιθέσεις
*Από έκρηξη βόμβας σε τουριστικό λεωφορείο στο Κάιρο, κοντά στο σύμπλεγμα των Πυραμίδων της Γκίζας, σκοτώνονται 3 τουρίστες και ένας Αιγύπτιος οδηγός και άλλα 11 άτομα τραυματίζονται. (BBC)

;Διεθνείς σχέσεις
* Το Μπαχρέιν ανακοινώνει ότι θα ανοίξει ξανά την πρεσβεία του στη Δαμασκό της Συρίας, μία ημέρα μετά την παρόμοια απόφαση που έλαβαν τα Ηνωμένα Αραβικά Εμιράτα. (RT)

## 29 Δεκεμβρίου

;Διεθνείς σχέσεις
*Η κυβέρνηση της Ρωσίας αποφασίζει να απαγορεύσει την εισαγωγή σταριού, σοκολάτας και μπίρας από την Ουκρανία. (skai.gr) 

;Πολιτική και εκλογές
*Πολιτική της Ιταλίας:
**Η Ιταλική Βουλή δίνει ψήφο εμπιστοσύνης στην κυβέρνηση, με την έγκριση του προϋπολογισμού για το 2019. (naftemporiki.gr)
*Ο πρωθυπουργός της Ελλάδας Αλέξης Τσίπρας ανακοινώνει από τη Θεσσαλονίκη την ίδρυση του νέου Διεθνούς Πανεπιστημίου Ελλάδας με έδρα τη συμπρωτεύουσα και Τμήματα σε άλλες πέντε πόλεις της Βόρειας Ελλάδας (Δράμα, Καβάλα, Κατερίνη, Κιλκίς και Σέρρες). (kathimerini.gr)

## 30 Δεκεμβρίου
;Πόλεμος και επιθέσεις
*Πόλεμος στο Αφγανιστάν:
**Οι Ταλιμπάν αρνούνται να διεξαγάγουν ειρηνευτικές συνομιλίες με την κυβέρνηση του Αφγανιστάν. (Reuters)

;Καταστροφές και δυστυχήματα
*Από τη συντριβή σωστικού ελικοπτέρου στα Ενωμένα Αραβικά Εμιράτα σκοτώνονται 4 άνθρωποι. (BBC)

;Πολιτική και εκλογές
*Γενικές εκλογές του Μπανγκλαντές (2018)
**Οι ψηφοφόροι στο Μπανγκλαντές προσέρχονται στις κάλπες για την εκλογή 299 βουλευτών του κοινοβουλίου. Συνολικά 17 άτομα σκοτώθηκαν σε πολύνεκρες συγκρούσεις ανάμεσα σε υποστηρικτές και αντιπάλους του κυβερνώντος κόμματος της χώρας. (BBC)
**Ο Σύνδεσμος Αγουάμι με επικεφαλής τη Σεΐχ Χασίνα ανακηρύσσεται νικητής των εκλογών με τη Χασίνα να εξασφαλίζει τρίτη πρωθυπουργική θητεία. (BBC)
*Γενικές εκλογές στη Λαϊκή Δημοκρατία Κονγκό (2018)
**Οι ψηφοφόροι στη Λαϊκή Δημοκρατία Κονγκό εκλέγουν τον διάδοχο του πρόεδρος Ζοζέφ Καμπίλα. Επίσης, διεξάγονται εκλογές για τα μέλη της Εθνοσυνέλευσης και για τα τοπικά συμβούλια. (BBC News) (''The Telegraph'')

## 31 Δεκεμβρίου
;Πόλεμος και επιθέσεις
*Από έκρηξη βόμβας σε πολυσύχναστο εμπορικό κέντρο της πόλης Κοταμπάτο στις Φιλιππίνες σκοτώνονται 2 άτομα και άλλα 34 τραυματίζονται. (CNN)
;Καταστροφές και δυστυχήματα
*Τουλάχιστον 68 άτομα πέθαναν από πλημμύρες από την τροπική καταιγίδα Ουσμάν στις Φιλιππίνες. (Stuff) (The Guardian)
*Από την έκρηξη που προκαλείται από τη διαρροή αερίου σε κατεστραμμένη πολυκατοικία του Μαγνιτοκόρσκ στη Ρωσία σκοτώνονται 4 άνθρωποι ενώ άλλοι 40 αγνοούνται. (BBC)

12